Հեռուստատեսային խաղերի մի ծրագիր կա՝ երեխաները հագնում են ծրագիրը հովանավորող ապրանքանիշի հողաթափեր: Յուրաքանչյուր մայր պետք է ճանաչի իր որդուն` միայն դեկոր-պատուհանի միջով փոքր տոտիկներին նայելով: Երկիրն աղքատ է, մրցանակները՝ խոշոր: Մասնակիցները միշտ ձգտում են հաղթել: Եթե մայրերից մեկը սխալվում է, չի ասում դրա մասին: Այնուհետև յուրաքանչյուրը վերցնում է այն որդուն, ում որ ինքն ընտրել է, նույնիսկ եթե դա այն երեխան չէր, որին գալուց բերել էր: Անհրաժեշտ է երկար ժամանակ պահպանել կեղծիքը, որովհետև կազմակերպության տեսուչները ստուգում են մասնակիցների տները: Կան երեխաներ, ովքեր տուժում են, բայց ոմանք էլ շահում են: Նաև ասում են, որ որոշ մայրեր խարդախություն են անում՝ սխալվում են դիտմամբ: